Salta al menú principal
Salta al contingut de la pàgina

Dijous 17.02.11

Sant Andreu de Palomar

Portada
Fòrums
Enquestes
Locals

Notícies

Notícies

Dijous  23.10.2008  05:52

La U.E. Sant Andreu Campions de Catalunya 2008

Després d'eliminar el primer equip del R.C.D. Espanyol

Dimecres 8 d'octubre la Unió Esportiva Sant Andreu va vèncer el R.C.D. Espanyol per 2 gols a 1 a Sant Carles de la Ràpita. Ja s'havia desfet, també a Sant Carles, del F.C. Barcelona per 3 a 1. En joc la Copa de Catalunya, i la Unió Esportiva, en l'any del Centenari, va fer història a l'aconseguir-la per primera vegada. El diumenge 19 d'octubre la va oferir a l'afecció a l'estadi Narcís Sala, on va golejar el València Mestalla per 5 gols a 1.

Més d'un centenar de seguidors es va desplaçar, malgrat ser un dia laborable i al bell mig de la setmana, al camp de La Devesa i van animar l'equip durant un bon partit, per a aconseguir la Copa que atorga al Sant Andreu el títol de Campió de Catalunya en l'any del seu Centenari.

També a Sant Andreu de Palomar es va seguir l'encontre, retransmès per televisió, bo i que relegat al Canal 33 -detall que no va passar desepercebut i que va tenir la seva expressió a l'estadi andreuenc el dia de l'ofrena- de Televisió de Catalunya. Un cert nombre d'afeccionats ho va fer al bar de la S.C.E. La Lira i, un cop proclamats Campions, van sortir pels carrers del poble amb timbal, trons de metxa, fonts, carretilles i traques per a celebrar la victòria.

Abans del partit de lliga i després de inaugurar el Camp del Centenari, on s'entrenaran i jugaran els equips del futbol base, el diumenge 19 d'octubre el primer equip va fer ofrena a l'afecció de la recentment aconseguida Copa de Catalunya. La canalla i joves del Futbol Base andreuenc van fer un passadís d'honor als campions i la Copa va pujar a la llotja, on va passar per mans de diversos socis que s'hi van fotografiar. El partit amb el València Mestalla va acabar amb un rotund 5 a 1 favorable als de Sant Andreu de Palomar.

Pel què fa al Centenari, s'estan preparant actes, publicacions i un vídeo, també hi ha qui treballa per a versionar en ritme actual l'Himne, i s'està triant el lema via votació 'on-line', a hores d'ara '100-Andreu' porta una gran aventatge.

Xarxes socials

Envia l'article

Imprimeix l'article

Converteix a PDF

Publicitat

Facebook

Portada
Fòrums
Enquestes
Locals

Publicitat
Mapa web
Contacte
Qui som
Avís legal
Privacy Policy

Partal, Maresma & Associats, S.L.

Ferlandina 4308001 Barcelona93.442.64.39
Produït per gnuine